
Latvijas Lielo pilsētu asociācijas izziņa iebildumiem/ priekšlikumiem par 
MK noteikumu projektu
Attālināto mācību organizēšanas un īstenošanas kārtība


	Nr.p.k.
	Lpp.
	Esošā redakcija
	Iebildumi/ priekšlikumi

	1. 
	2
	2. noteikumu projekta punkts:
Neformālajā izglītībā attālinātās mācības var organizēt un īstenot atbilstoši attiecīgās izglītības programmas īstenotāja noteiktajai kārtībai.
	Rosinām noteikumu projekta 2. punktu  papildināt ar vārdiem “(tai skaitā interešu izglītībā)”; “vai izglītības iestādes dibinātāja” un izteikt šādā redakcijā:
“2. Neformālajā izglītībā (tai skaitā interešu izglītībā) attālinātās mācības var organizēt un īstenot atbilstoši attiecīgās izglītības programmas īstenotāja vai izglītības iestādes dibinātāja noteiktajai kārtībai.”


	2. 
	2.-3.
	4.3. pamatizglītības un vidējās izglītības pakāpē, kuru izglītības programmu apguvi apliecina valsts atzīts izglītības vai profesionālās kvalifikācijas dokuments, kā arī izglītības un profesionālās kvalifikācijas dokuments, attālinātās mācības kā izglītības programmas klātienes formā sastāvdaļu:
4.3.1. 3. klasei var īstenot līdz pieciem procentiem no plānotā mācību stundu skaita mācību priekšmetos mācību gadā;

	Svītrot punktu 4.3.1.

Uzskatām, ka 3.klasē jāsaglabā tikai klātienes mācību process, saglabājot konsekvenci izglītības posmos.

	3. 
	2 
	4.3.3. 7. līdz 9.klasei īsteno līdz 15 procentiem no plānotā mācību stundu skaita mācību priekšmetos mācību gadā;
4.2.4. 4.3.4. 10. līdz 12. klasei īsteno līdz 20 procentiem no plānotā mācību stundu skaita mācību priekšmetos (kursos) mācību gadā;

	Lūdzam noteikumu anotācijā skaidrot:
· Vai skola drīkstēs noteikt attālināto mācību procesu atsevišķos mācību priekšmetos?
·  Vai attālinātajā mācību procesā ir paredzētas klases ekskursijas, pārgājieni u.c, pasākumi (Valsts svētku pasākumi u.c. pasākumi, kuri noteikti audzināšanas vadlīnijās)?

	4. 
	2

	4.3.6.	profesionālās ievirzes izglītības programmās attālinātas mācības īsteno līdz pieciem procentiem no plānotā kopīgo stundu skaita programmā;
	4.3.6.	profesionālās ievirzes izglītības programmās attālinātas mācības īsteno līdz trīs procentiem no plānotā kopīgo stundu skaita programmā;
Lūdzam noteikumos precizēt profesionālās ievirzes izglītības programmas veidu, t..i. sporta, mūzikas, mākslas, dejas. Piem. sporta profesionālās ievirzes izglītības programmā nebūtu jēgpilni mācību nodarbības organizēt attālināti.
Vēršam uzmanību, ka šāds formulējums mākslas profesionālās ievirzes izglītības programmā varētu iekļauties kā mācību prakses – plenēra sastāvdaļa.


	5. 
	2

	4.3.7.	profesionālās vidējās izglītības programmās un arodizglītības programmās īsteno līdz 20 procentiem no plānotā kopīgo stundu skaita programmā, ieskaitot moduļu praktisko daļu, prakses moduli vai kvalifikācijas praksi;
	4.2.7.	profesionālās vidējās izglītības programmās un arodizglītības programmās īsteno līdz 15 procentiem no plānotā kopīgo stundu skaita programmā, ieskaitot moduļu praktisko daļu, prakses moduli vai kvalifikācijas praksi;
Šāds % formulējums izglītības programmā varētu iekļauties kā prakses sastāvdaļa. Šobrīd prakses sastāda aptuveni 16-17% no kopējā mācību plāna stundu skaita klātienes mācībās.

	6. 
	2
	4.3.9.	profesionālās pilnveides izglītības programmās attālinātas mācības īsteno līdz 30 procentiem no plānotā kopīgo stundu skaita programmā;
	4.3.9.	profesionālās pilnveides izglītības programmās attālinātas mācības īsteno līdz 10 procentiem no plānotā kopīgo stundu skaita programmā;

	7. 
	2
	6.1.dažādas mācību organizācijas formas, tai skaitā individuālu un grupu darbu, konsultācijas, projekta darbu;
6.2.dažādas norises vietas, tai skaitā skolas bibliotēku, laboratorijas, pētniecības iestādes, muzejus, dabu, mājas;
6.3. dažādus mācību līdzekļus, tai skaitā tehnoloģiju risinājumus.

	Vēršam uzmanību, ka nepieciešams papildus finansējums, lai iegādātos atbilstošus mācību līdzekļus (e-līdzekļus), ja iecerēts doties ārpus pašvaldības teritorijas (arī transporta izmaksas)
Lūdzam skaidrot, kāds  Izglītības un zinātnes ministrijas atbalsts pašvaldībām plānots ? Ja skolēns strādā attālināti ar skolotāja uzdevumu, kurš atbild par drošības pasākumiem?

	8. 
	3

	7.	Lai organizētu attālinātās mācības šo noteikumu 4.2. apakšpunktā minētajās izglītības pakāpēs, izglītības iestāde:
	7.	Lai organizētu attālinātās mācības šo noteikumu 4.2. apakšpunktā minētajās izglītības pakāpēs, izglītības iestāde sadarbībā ar  Izglītības un zinātnes ministriju un dibinātāju  (attiecībā uz tehnoloģisko nodrošinājumu):

	9. 
	3

	7.1.	mācību darba organizācijas plānā (stundu (nodarbību) sarakstā) norāda attālināto mācību ietvaros plānotās stundas (nodarbības);


	7.1.	mācību darba organizācijas plānā (stundu (nodarbību) sarakstā) norāda attālināto mācību ietvaros plānotās stundas (nodarbības);
Lūdzam izvērtēt normatīvos aktus un savlaicīgi veikt izmaiņas normatīvajos aktos. Veidojas pretruna ar  VIIS uzturēšanas prasībām. Izglītības iestādei VIIS, atbilstoši katrai izglītības programmai, jāievada informācija mācību gadam (ne nedēļai vai mēnesim). Veidojas pretruna ar noteikumu projekta normu.

	10. 
	3

	7.2.	ja attālinātās mācības plānots īstenot ar informācijas tehnoloģiju starpniecību, nodrošina tiešsaistes mācīšanās tehnisko vidi, kas atbalsta sinhronu un asinhronu attālināto mācīšanos, kā arī digitālu mācību materiālu pieejamību izglītojamajiem, ievērojot, ka:
	Vēršam uzmanību, ka profesionālajā izglītībā ir specifisks materiāltehniskais un IT nodrošinājums ar programmatūru, ko ne izglītības iestāde, ne dibinātājs katram izglītojamajam attālinātajās mācībās nevar nodrošināt. 
Lūdzam skaidrot anotācijā, cik liels finansiāls un metodisks atbalsts tiks nodrošināts no Izglītības un zinātnes ministrijas, lai nodrošinātu  nepieciešamās informācijas tehnoloģijas?
Ja skolēns darbu veic no mājām, šobrīd ļoti atšķirīgs nodrošinājums katram. 
Kā skolai nodrošināt pedagoga klātbūtni (drošība)?  Ja attiecīgo attālināto darbu veic pa grupām (katrai grupai), pedagogam stundu sarakstā dienā ir visas stundas. Jārisina jautājums par  attālināto stundu iekļaušana stundu sarakstā.

	11. 
	3

	8.2.	līdz 30 procentiem no mācību priekšmetā (kursā, modulī) noteiktā apjoma.
	8.2.	līdz 30 procentiem no mācību priekšmetā (kursā, modulī) noteiktā apjoma.
Svītrot šo punktu attiecībā uz profesionālo izglītību, jo, ja attālināti tiek nodrošinātas prakses, tad nepieciešams plānot vairāk kā 30 %. Ieteicams profesionālajā izglītībā nenoteikt % apjomu.

